  Майя Бывальцева 24-тӥ инвожое Удмуртиысь Кун Кенешлэн юртаз «Пётр Кривоногов – летописец Победы» интыысь интые ветлӥсь адӟытонэз усьтӥзы. Со сярысь элькунысь Кузебай Герд нимо йӧскалык музейлэн «ВКонтакте» мерлыко вотэсысь огиназ ивортэмын. Адӟытонын суредъёслэн репродукциоссы но ужкагазъёслэн туспуктэмъёссы возьматэмын, со пӧлын Кривоноговьёслэн семья архивысьтызы. Чакланъёсъя, адӟытонэз элькунысьтымы вань ёросъёсаз, озьы ик Москваын возьматозы. Совето Союзысь суредась-баталист Пётр Кривоногов Кияса черкогуртын 1910-тӥ арын вордскиз. Фронтын ожмаськиз, Берлинозь вуиз. Солэн ужъёсыз Быдӟым Атыкай ожысь учыръёсты возьмато Адӟытонэз Удмуртиысь Йӧскалык музейысь но суредасьлэн Киясаысь музейысьтыз ӧнерчиос Россиысь истори огазеяськонлэн «История Отечества» фондэз юрттэмен кылдытӥзы.  Тегъёс: Мерлык Лулчеберет Ижкар Удмуртия КунКенеш БыдӟымАтыкайож адӟытон суредасьёс  